CONSILIUL MUNICIPAL ORHEI

PROIECT

DECIZIE

nr. \_\_\_\_\_\_\_\_\_\_

Din \_\_\_\_\_\_\_\_\_\_

Privind acordul de transmitere a bunurilor

imobile în folosință Direcției Generală

Educație Orhei

Avînd în vedere corespondența Consiliului Raional Orhei nr. 02/1-7a-1035 din 24.10.2017, conform prevederilor pct. 2.3.6 din Contractul de comodat încheiat la 15.09.2017 între Consiliul municipal Orhei în calitate de ”Comodant”, pe de o parte și Consiliul raional Orhei în calitate de ”Comodatar”, pe de altă parte, art. 862 alin(3) din Codul civil, în temeiul art. 14 alin.(1), alin.(2) lit.b) și lit.d), art. 19 alin.(4) din Legea privind administrația publică locală nr. 436-XVI din 28.12.2006,

CONSILIUL MUNICIPAL ORHEI DECIDE:

1. Se acordă Consiliului Raional Orhei dreptul de a transmite în folosință, cu titlu gratuit, pe un termen de maxim ...........................ani, a două bunuri imobile proprietate din domeniul public al UTA Orhei, situate pe str. Vasile Lupu, 135, mun. Orhei, după cum urmează:
* construcție înregistrată cu nr. cadastral 6401302.107.02, modul de folosință ”de educație și învățămînt”, cu suprafața de 230,6 m.p.;
* construcție înregistrată cu nr. cadastral 6401302.107.03, modul de folosință ”de educație și învățămînt”, cu suprafața de 72,8 m.p.,

către Direcția Generală Educație Orhei, pentru organizarea procesului educațional al Centrului Raional de învățămînt extrașcolar ”Copii cu interes și aptitidini pentru Științe”.

1. Președintele Raional Orhei se obligă să asigure semnarea și prezentarea contractului pentru folosința bunurile imobile menționate la pct.1 și a actelor de primire-predare, spre avizare autorității executive a Consiliului municipal Orhei.
2. Șeful Direcției Generale Educație Orhei se obligă să asigure folosirea bunurilor transmise doar pentru organizarea procesului educațional al Centrului Raional de învățămînt extrașcolar ”Copii cu interes și aptitidini pentru Științe”, precum și întreținerea acestora într-o stare tehnică bună.
3. Controlul asupra executării prezentei decizii revine viceprimarului mun. Orhei, dna Reghina APOSTOLOVA.

Viceprimar al mun.Orhei Viorel DANDARA

Viceprimar al mun. Orhei Valerian CRISTEA

Viceprimar al mun. Orhei Reghina APOSTOLOVA

Secretar al consiliului mun. Orhei Ala BURACOVSCHI

Contabil-șef interimar Anastasia ȚURCAN

Specialist în domeniul reglementării regimului funciar Feodora GUDIMA

 Oxana DUCA

**Autor:** Cristina COJOCARI

1. specialist, tel. 0235-247-37; e-mail: primaria@orhei.md